заинтересованите швейцарски органи, те могат да извършват проверките и инспекциите на място съвместно с Комисията.4. В случай че участниците в Рамковата програма на Евратом за 2012—2013 г. се противопоставят на проверка или инспекция на място, швейцарските власти, действайки в съответствие с националното право, оказват на инспекторите на Комисията помощта, необходима за изпълнение на техните задължения по осъществяване на проверката или инспекцията на място.5. Комисията докладва възможно най-бързо на Швейцарската федерална сметна палата за всеки факт или съмнение, свързани с нередност, която е била забелязана в хода на проверката или инспекцията на място. Във всеки случай от Комисията се изисква да уведоми посочения по-горе орган за резултата от такива проверки и инспекции.IV. Информация и консултации1. За целите на правилното осъществяване на настоящото приложение, компетентните швейцарски органи и компетентните органи на Общността редовно извършват обмен на информация и при поискване на една от страните провеждат консултации.2. Компетентните швейцарски органи уведомяват Комисията незабавно за всеки факт или съмнение, който им е станал известен, свързан с нередност във връзка със сключването и прилагането на споразуменията и/или договорите за отпускане на безвъзмездни средства, сключени при прилагане на инструментите, упоменати в настоящото споразумение.V. ПоверителностИнформацията, съобщена или придобита под каквато и да било форма съгласно настоящото приложение, подлежи на служебна тайна и защита по същия начин, както подобна информация е под защитата на швейцарското законодателство и на съответните разпоредби, приложими за общностните институции. Такава информация не може да се свежда до знанието на лица извън общностните институции, държавите членки или Швейцария, освен на такива, чиято длъжност налага достъп до такава информация, нито може да се използва за други цели освен за осигуряване на ефикасна защита на финансовите интереси на страните.VI. Административни мерки и санкцииБез да се засяга прилагането на швейцарското наказателно право, Комисията може да налага административни мерки и наказания в съответствие с Регламент (ЕО, Евратом) No 1605/2002, последно изменен с Регламент (ЕО, Евратом) No 1081/2010 [7], и Регламент (ЕО, Евратом) No 2342/2002, последно изменен с Регламент (ЕО, Евратом) No 478/2007 [8], и в съответствие с Регламент (ЕО, Евратом) No 2988/95 на Съвета от 18 декември 1995 г. за защитата на финансовите интереси на Европейските общности [9].VII. Възстановяване на дължими суми и принудително изпълнениеРешения, взети от Комисията по Рамковата програма на Евратом за 2012—2013 г. в обхвата на настоящото споразумение, които налагат парично задължение на субекти, различни от държави, имат изпълнителна сила в Швейцария. Изпълнителният лист се издава без всякакъв последващ контрол освен проверка на истинността на акта, от властите, посочени от швейцарското правителство, които уведомяват Комисията за това. Принудителното изпълнение се извършва в съответствие с швейцарските процедурни правила. Законността на решението за принудително изпълнение подлежи на контрол от страна на Съда на Европейския съюз. Съдебните решения, произнесени от Съда на Европейския съюз по силата на арбитражна клауза в договор по Рамковата програма на Евратом за 2012—2013 г., имат изпълнителна сила при същите условия.[1] ОВ L 248, 16.9.2002 г., стр. 1.[2] ОВ L 311, 26.11.2010 г., стр. 9.[3] ОВ L 357, 31.12.2002 г., стр. 1.[4] ОВ L 111, 28.4.2007 г., стр. 13.[5] ОВ L 292, 15.11.1996 г.,